Сөнгатулла Мәһдиев

Сөнгатулла Мәһдиев, Сөнгатулла Бәдретдин улы Мәһдиев (1885—1938), мәгърифәтче, имам-хатыйб, сәяси золым корбаны. Татарстанның халык язучысы әдәбият галиме Мөхәммәт Мәһдиевның (1930—1995)Татар энциклопедиясенең шәхесләр исемлеге. Казан: Татар энциклопедиясе иституты, 1997, 158нче бит әтисе.

 Тәрҗемәи хәле 
1885 елда туган. 1895—1905 елларда Казан губернасы Мамадыш өязе (хәзерге Татарстанның Саба районы) Сатыш авылы мәдрәсәсендә укыганТ. Нәҗмиев.  Сатыш мәдрәсәсе яңартыла. ТР МДН сайты. Әлеге мәдрәсәне тәмамлагач, Диния нәзарәтеннән указ алып, Казан губернасы Арча өязе (хәзерге Татарстанның Арча районы) Гөберчәк авылы мәхәлләсендә имам-хатыйб була. Патша армиясендә хезмәт итә. Гөберчәк мәчетенең өлкән яшьтәге мулласы вафат булгач, авыл халкы үтенече буенча, хәрби хезмәттән чакыртып алына һәм Гөберчәк авылында мулла вазифасында хезмәт итүен дәвам итә.

1938 елда шәхес культы чорында сәяси золымга эләгеп, һәлак була (атып үтереләhttps://ru.openlist.wiki/Магдиев_Сунгат_Бадрутдинович_(1885)). 1957 елда аклана.

Мәдрәсәдә укыганда, патша армиясендә хезмәт иткәндә һәм аннан кайткач та шигырьләр, җырлар (мәсәлән, «Шәкертләрнең шаян җыры») язуы мәгълүм.

 Армиядә язган җыры 
Бакчадагы миләшне 
Берәү дә әйтми балан дип.
Чит җирләрдә бик күп йөрдем - 
Берәү дә әйтми балам дип.

Аккош оча кала дип,
Оядагы балам дип.
Минем әнкәй уйлый микән,
Кайда газиз балам дип.

Безнең үз илемез түгел,
Барын сатып аламыз.
Җәйге кояш баешында
Хезмәт итә балаңыз.

Бергә чаклар бар иде,
Киң урамнар тар иде.
Киң урамнар тар булса да,
Аулак юллар бар иде.

Бар иде рәхәт чакларым,
Бишектәге оландай.
Инде хәзер без ятамыз,
Бөгәрләнгән еландай.

Алмачуар матур үрдәк
Сарсаз дигән күлләрдә.
Бакчада гөл чәчәк атар,
Без кавышкан көннәрдә.

 Гаиләсе 
Улы Мөхәммәт Мәһдиев, килене Лилия Гомәр кызы Бәширова
 Оныгы Гәүһәр Мөхәммәт кызы Мәһдиева (Хәсәнова), филология фәннәре кандидаты, тәрҗемәче. 
 Оныгы Искәндәр Мөхәммәт улы МәһдиевСветлана Гыйләҗева. Мөхәммәт Мәһдиев иң әүвәл галим-мөгаллим иде. КФУ сайты, 20.10.2015

 Әдәбият 
 Мәдрәсәләрдә китап киштәсе (төзүче Р. Мәһдиев). К.: ТКН, 1992, 229-231нче бит. ISBN 5-298-01052-0

 Искәрмәләр 

Төркем:Мәдрәсә тәмамлаучылар
Төркем:Татар мәгърифәтчеләре
Төркем:Сталин репрессияләре корбаннары
Төркем:Татар дин әһелләре
Төркем:Мөхәммәт Мәһдиев